tartuNLP/wikipedia-smugri-20251201 huggingface dataset:
Kusepõis

Kusepõis (ladina "vesica urinaria") on inimese ja paljude selgroogsete (v.a linnud) vahelduva kuju ja asendiga lihaseline õõneselund, kuhu koguneb kusejuhadest uriin. Kusepõis talitleb kuseelundite süsteemi (urogenitaalsüsteemi) uriinireservuaari ja uriiniväljutuselundina.
Kusepõie organogenees.
Elundit on täheldatud juba mõnedel kaladel. Kahepaiksetel ja roomajatel (kellel on kusepõis, nagu sisalikulised) on kusepõis klassifitseeritud kloaagi väljasopistusena.
Kusepõie anatoomia.
Kusepõie asend.
Inimesel.
Asend.
Inimkehas asetseb kusepõis normaalasendis häbemeliiduse (ehk sümfüüsi) ees.
Täitudes kusepõie asend muutub. 
Kusepõie taga asetsevad:
Kusepõie kuju.
Kusepõiel eristatakse :
Kusepõie ehitus läbilõikes.
Kusepõie sein koosneb inimestel ja paljudel selgroogsetel seest väljapoole limaskestast, lihaskestast, submukooskihist ja adventitsiaalkestast. Limaskestas paiknevad retseptorid reageerivad kusepõie sisesele rõhule ning ärritus kutsub esile urineerimise.
Kusepõie seina täitumustunnet ja reageerimist ärritusele saab normaalse füsioloogiaga (ka halvatud alajäsemetega inimestel) treeninguga mõjutada.
Kusepõie seina lihaskest.
Kusepõie seina suubuvad paarilise kusejuha suudmed. Urineerimise ajal kusitisulgur lõõgastub ja põieseina lihaskest kontraheerub, mis tingib põie tühjenemise, seetõttu nimetatakse põie lihaskesta ka koondnimetusega kuseväljutajalihas.
Kusepõiekaela piirkond.
Kusepõiekaelas, mis asub kusepõie ahenevas allosas ja millest saab alguse kusiti, moodustub välimisest pikilihaskihist sisemine kusitisulgur (ka sisemine kusitisuistik), mille talitlus ei allu tahtele ja sulgeb iseseisvalt sisemise kusitisuudme.
Kusepõie maht ja tühjenemine.
Kusepõie maht (ka funktsioonid) on loomaliigiti erinevad, inimesel keskmiselt veerand kuni pool liitrit.Täitunud kusepõis käivitab tavaliselt kusemisrefleksi.
Loomad aga kasutavad kusepõit ja selle sisu ka suhtlemisvahendina nn "märgistamine" (koertel, kassidel territooriumi märgistamine jpm). 
Kusepõit innerveerivad nii sümpaatiline kui parasümpaatiline närvisüsteem ja mitmed arterid, samuti toimub kusepõiest lümfi äravool.
Kusepõie haiguslikud seisundid.
Inimestel võib esineda mitmeid kusepõie haiguslikke seisundeid, nagu infektsioonid, spasmid, kusepõiekivitõbi, kusepõiepõletikud, kusepeetus, kusepidamatus (rõhkinkontinents, sundinkontinents, ülevooluinkontinets jt), kusepõie kasvajad jpm.
Zaza Urušadze

Zaza Urušadze (gruusia keeles ზაზა ურუშაძე; 30. jaanuar 1966 (osade lehekülgede järgi ka 30. oktoober 1965 ja 30. oktoober 1966) Thbilisi – 7. detsember 2019 Thbilisi) oli gruusia filmilavastaja.
Ta õppis Šotha Rusthaveli nimelises Gruusia Riiklikus Teatri- ja Filmiülikoolis ning töötas seejärel lavastajana Gruusia Rahvuslikus Filmiteatris aastatel 2002–2004.
2013. aasta oktoobris esilinastus tema lavastamisel valminud Eesti-Gruusia mängufilm "Mandariinid".
Tema isa oli jalgpallur Ramaz Urušadze.
Urušadze suri pärast basseinis ujumist südameinfarkti.
Narva raekoda

Narva raekoda on 17. sajandi teisel poolel ehitatud Narva linna kohtu- ja valitsusorgani rae hoone, mis asetses Narva vanalinnas Narva Raekoja platsi ääres.
Raekoja ehitus.
Narva raekoja ehitamiseks andis linnavõimudele käsu Rootsi kuningas Karl XI, hoone ehitamise aluseks võeti Lübecki ehitusmeistri Georg Teuffeli projekt. Raekoja ehitamist alustati 1668. aastal ja hoone valmis 1671. aastal, mil raekoja torni tippu paigutati maalermeister Grabbeni kullatud sepistöös tuulelipp – kurg. Hoone siseviimistlustööd kestsid veel neli aastat.
Raekoja hoone läbi aegade.
1939. aastal paigutati Narva raekojale esimese hoonena Eestis kodanliku õhukaitse kinnisvaramärk.
Narva raekoda sai tugevalt kannatada Teises maailmasõjas, kui hävis torn, katus, vahelaed, tugevalt said kahjustada portaali figuuridegrupp ja trepp. 
Hoone restaureeriti aastatel 1960–1963, arhitekt Henno Potti ja insener H. Uuetalu juhtimisel.
Eesti NSV ajal tegutses taastatud raekoja hoones Viktor Kingissepa nimeline Narva Pioneeride Palee.
Enver Hoxhaj

Enver Hoxhaj (sündinud 4. oktoobril 1969) on Kosovo poliitik. 
Ta õppis Priština ülikoolis ajalugu ja oli hiljem ülikoolis ühiskonnateaduste professor.
Ta on Kosovo Demokraatliku Partei liige. Aastal 2008 sai temast haridus- ja teadusminister.
Ta oli Kosovo välisminister alates 22. veebruarist 2011 kuni 9. detsembrini 2014 ja 2. juunist 2016 kuni 10. augustini 2017.
Shawville

Shawville on linn Kanadas Québeci lääneosas Outaouais' piirkonnas.
Linna geograafilised koordinaadid on .
2006. aastal oli linna elanikest 85% emakeeleks inglise keel. 75% olid protestandid. See on ülejäänud provintsiga võrreldes ebatavaline, kuna Québec on valdavalt prantsuskeelne ja katoliku usku. Shawville'is ei ole katoliku kirikut.
David Richards

Sir David Julian Richards (sündinud 4. märtsil 1952) on Suurbritannia sõjaväelane, kindral.
Ta on alates 29. oktoobrist 2010 Suurbritannia kaitseväe juhataja.
Mai tänav

Mai tänav on tänav Tallinnas Nõmme linnaosas Nõmme asumis.
Tänav algab Nõmme raudteejaama juurest Raudtee tänaval ja suundub kagusse. Tänav on ühesuunaline. Mai tänav ristub Põllu, Rohelise, Mai põiktänava ja Metsa tänavaga ning lõpeb Ravila tänaval.
Mai tänava pikkus on umbes 500 meetrit.
Mai tänava alguses (Mai tänav 4) asus Nõmme vanim apteek. Selle vastas on Mai park ja mänguväljak.
Seal asus ka Tallinna Linna II Sünnitusmaja, praeguse aadressiga Mai 18a.
1926–1959 oli tänava nimi Apteegi tänav 9.detsembrist 1940 Ale tänav.
Mai tänav (täpsustus)

Mai tänav on tänav mitmes linnas:
Metsa tänav

Metsa tänav on tänav Tallinnas Nõmme linnaosas Hiiu ja Nõmme asumis.
Tänav algab Valdeku tänavalt, ristub Mai, Seene, Nurme, Lõuna, Sambla, Hiiu-Maleva, Tähe, Hiiu ja Kärje tänavaga ning lõpeb Pargi tänaval.
Tänava pikkus on umbes 1440 meetrit. 1940 määrati nimeks Võitluse.
Aadressil Metsa 38 asub Tallinna Lastesõim Mõmmik.
Metsa tänav (täpsustus)

Metsa tänav on tänav järgmistes linnades ja asulates:
MSC Magnifica

MSC Magnifica on ettevõttele Mediterranean Shipping Company (MSC) kuuluv ristluslaev, mis on ehitatud 2010. aastal STX France'i tehases Saint-Nazaire'is Prantsusmaal.
MSC Magnifica on viimane modifitseeritud MSC Cruisese Musica-klassi laev, ta sõsarlaevad on MSC Musica, MSC Orchestra ja MSC Poesia. Laeva käitab laevakompanii MSC Cruises. MSC Magnifica ristiema on itaalia näitleja ja seksisümbol Sophia Loren.
2013. aastal sõidab MSC Magnifica Läänemerel ja reisid väljuvad Amsterdamist. Laev sõidab Panama lipu all. Kodusadam on Panamá.
Cres

Cres [tsrees] on linn Horvaatias Cresi saarel.
2001. aastal elas seal 2959 inimest.
Linn asub merelahe kaldal.
Petik

Petik ehk petiknišš on akna, ukse või arkaadi kuju imiteeriv seinasüvend. Vastavalt sellele kasutatakse terminit "petik" sageli eesliitena – petikaken, petikkaar, petikarkaad või petikuks.
Bütsantsi ja romaani ehituskunstis kasutati petikuid seinapindade kaunistamiseks, liigendamiseks või seinapinna staatilise koormuse vähendamiseks.
Urnimatus

Urnimatus on tuhaurni matmine.
Urnimatuste osakaal on Eestis järsult tõusnud 21. sajandi alguses. Näiteks kui 1996. aastal oli Tartus urnimatuseid umbes üks protsent kõigist matustest, siis 2010. aastal olid pooled matustest kirstumatused ja pooled urnimatused.
Tuigo kalmistu

Tuigo kalmistu on kalmistu Kambja kihelkonnas, tänapäevase haldusjaotuse järgi Mõra külas Kastre vallas.
Kalmistu asub männimetsas. Kalmistukinnistu pindala on umbes 33 hektarit, kuid matuseala pindala on oluliselt väiksem, umbes 2 hektarit.
See rajati 1994. aastal, et vähendada ruumipõuda Tartu linna kalmistutel. Kalmistu kavatseti algul rajada metsakalmistuna (kus puuduksid kivi- ja metallpiirded, hauad poleks kaetud kividega jms), kuid tänapäeval on nende nõuete järgimisest loobutud.
Toronto Maple Leafs

Toronto Maple Leafs on Kanada jäähokiklubi, mis mängib jäähokiliiga NHL-i Idakonverentsis Atlandi divisjonis.
Klubi kodulinn on Toronto. Kodumänge peab Scotiabank Arenal.
Toronto Maple Leafs on võitnud Stanley karika 13 korda.
Klubi peatreener on Sheldon Keefe.
Praegune koosseis.
"Seisuga 22. juuli 2023"
Hammaste pesemine

Hammaste pesemine on hammaste puhastamine hambaharjaga.
Hammaste pesemine hakkas Euroopas levima 17. sajandi lõpul. Esimakordselt toodeti massilisemalt hambaharju Inglismaal aastal 1780. Igapäevase üldlevinud kombena on aga hammaste harjamine levinud alles pärast Teist maailmasõda. 
Hammaste pesemisel kasutatakse sageli hambapulbrit või hambapastat.
ByeAlex

ByeAlex (kodanikunimega Alex Márta; sündinud 6. juunil 1984 Kisvárdas) on Ungari "indie"-poplaulja. 
Ta esindas Ungarit 2013. aasta Eurovisiooni lauluvõistlusel Malmös Rootsis lauluga "Kedvesem". Finaalis sai ta 84 punktiga 10. koha.
Krzywy Domek

Krzywy Domek on kõver maja Poolas Sopotis.
Maja ehitati 2004. aastal. Selle projekteerisid arhitektid Szotyńscy ja Zaleski, kes said inspiratsiooni Jan Marcin Szanceri ja Per Dahlbergi tehtud muinasjuttude illustratsioonidest.
Maja on viiekorruseline ja selles on umbes 4000 m² kasulikku pinda. See moodustab osa kaubanduskeskusest.
Meeste 4 × 100 m teatejooks 1997. aasta maailmameistrivõistlustel kergejõustikus

Meeste 4×100 meetri teatejooks 1997. aasta maailmameistrivõistlustel Ateenas toimus laupäeval ja pühapäeval, 9. ja 10. augustil.
Poolfinaali sai igast jooksust 3 paremat ja kõigi jooksude peale kokku 4 koondist ajaga.
1. eeljooks, 9. august 18.30.
2. eeljooks, 9. august 18.38.
3. eeljooks, 9. august 18.46.
4. eeljooks, 9. august 18.54.
1. poolfinaal, 9. august 20.50.
Finaali said kummagi poolfinaali 4 paremat.
2. poolfinaal, 9. august 20.58.
Finaal, 10. august 19.55.
Märkus:
Porozina

Porozina (itaalia "Faresina") on asula Horvaatias Primorje-Gora maakonnas Cresi linnaks nimetatavas omavalitsusüksuses Cresi saare looderannikul saare kõige läänepoolsemal neemel. Geograafilised koordinaadid on 45°7'50" N, 14°17'19" E.
Sihtnumber on 51557 ja suunakood 0 51. 
Asula pindala on 1,426 km², elanike arv 20 (2001). Rahvastiku tihedus on 14,0 in/km². 
Asula on Kvarneri lahelt puhuvate tugevate tuulte (boora) eest kaitstud abaja (Porozina abajas) ääres, kus on iidsetest aegadest ainuke sobiv sadamakoht. 
Ajalooline keskus on üksikul mereäärsel künkal, selle nõlva juures on Porozina sadam. Asulas on mõned poed. Viimase kahekümne aasta jooksul on rajatud asula uuem osa, mis on suvitusrajoon.
Ajalugu.
Antiikajal oli sadama kõrval künkal tuletorn, mille järgi asula on nime saanud ("Pharus insulae" 'saare tuletorn'). 
Tänapäeval on kunagise tuletorni kohal frantsisklaste püha Nikolause kloostri (vt Porozina klooster) varemed ja gooti stiilis kirik (vt Porozina kirik) 15. sajandist. Klooster kuulus frantsisklaste kolmanda ordu munkadele, kes suutsid kuni 13. sajandini säilitada liturgilise keelena kirikuslaavi keele ja glagoolitsa kirja. 1843. aastal klooster hüljati, misjärel hooned osaliselt lammutati. Selle varemetel on renessanssarhitektuuri elemente. 
Kirikut rööviti mitu korda ja 16. sajandil põletati see peaaegu maha. Siiski on ta praegu hästi säilinud. Seintel on glagoolitsas kirjad. 
Rahvastik.
Elanike arv on 2001. aasta Horvaatia rahvaloenduse järgi 20 
Elanike arvu dünaamika:
Liiklus.
Porozinal on parvlaevaühendus Brestovaga Istria poolsaarel Kršani vallas.
Sadamas on Porozina tuletorn, mis annab valgussignaali: R Bl 3s. Niminähtavus on 3 miili. Turismilaevadele on abajasse sisenemine lubatud ainult erandjuhtudel. 
Porozinast kulgeb läbi Cresi saare lõunasse Osorini ning sealt edasi Lošinji saare lõpuni mõlema saare peamine maantee D101 pikkusega 85 km.
Beli

Beli (itaalia "Caisole") on asula Horvaatias Primorje-Gora maakonnas Cresi linnas Cresi saare põhjaosa idarannikul Cresi linnas Cresist põhja pool, Sveti Petarist 2,5 km põhjas. Geograafilised koordinaadid on 45°06′ 38 N, 14°21′19″ E.
Sihtnumber on 51559, suunakood on (0)51.
Beli pindala on 5,224 km². Elanike arv oli 2011. aasta Horvaatia rahvaloendus]]e andmetel 45 ja 2001. aasta Horvaatia rahvaloenduse andmetel 35. Rahvastiku tihedus on 6,7 in/km².
Elanike arvu dünaamika:
Loodus.
Asula paikneb väikesel kõrgendikul umbes 200 m kaugusel merest. Keskmine kõrgus merepinnast on 113 m.
Beli lähedal on kaeluskotkaste varjupaik Eko-centar Caput Insulae Beli.
Liiklus.
Cresi saare keskne maantee D101 jääb 10 km läände. Tee, mis viib sealt Belisse, hargneb Križićis; teine teeharu viib Svati Petarisse. Belisse viib mägitee, kus autod peavad vastassuunast tulevale sõidukile tee andmiseks teeäärsesse taskusse sõitma.
Väike Beli sadam järsu künkanõlva all on I ja II kvadrandi tuultele täiesti avatud ega ole seetõttu sobiv pikemaks peatuspaigaks. Koos Beli rannaga moodustavad nad koha nimega Pod Beli ('Beli all').
Ajalugu.
Esimesed tõendid asustusest pärinevad 2. aastatuhandest eKr. Asula rajasid illüürlased. Sest ajast on küla olnud pidevalt asustatud.
Küla olevat nime saanud Ungari kuninga Béla IV järgi. Külas on ühes müüris tema skulptuurportree.
Belit ümbritses kunagi kivimüür.
Suurem osa majadest on tühjaks jäänud.
Vaatamisväärsused.
Rooma sild.
Rooma sild on Vana-Rooma arhitektuuri haruldane täiesti säilinud näide. Rooma-aegset päritolu kinnitab mördi koostis ja ehitusviis. Silda peetakse Tiberiuse aegseks, sest tema ajal oli Beli Rooma leegionäride kindlustus.
Sildeava laius on 6,60 ja kõrgus 4,70 m.
Sild viib üle kuristiku, mille on moodustanud pärast tugevat vihma künkast laskuv vesi.
Lambalaudad.
Rooma silla lähedal on lambalaudad, millest mõned on tublisti üle sajandi vanused.
Kirikud.
Beli juures 12. ja 13. sajandil rajatud kirikute varemed ja säilinud Beli Püha Antoniuse kirik 15. sajandist koos surnuaiaga.
Keskuses on väike välja, mille ääres on kihelkonnakirik Beli Jumalaema Templisse Viimise kirik ("Prikazanja Bogorodice u Hramu"). Selle keskaegset kellatorni kasutatakse vaatetornina.
Aleksei Balabanov

Aleksei Balabanov (vene Алексей Октябринович Балабанов; 25. veebruar 1959 Sverdlovsk – 18. mai 2013 Sestroretsk) oli vene filmilavastaja, -stsenarist ja -näitleja.
Aleksei Balabanov elas 1990. aastast Peterburis.
Sean Murray

Sean Harland Murray (sündinud 15. novembril 1977 Bethesdas Marylandis) on Ameerika Ühendriikide näitleja.
Suurima tuntuse on ta kogunud seriaalis "" Timothy McGeed mängides.
Rotterdam (1997)

Rotterdam on ettevõttele Holland America Tours kuuluv ristluslaev, mis on ehitatud 1997. aastal Fincantieri tehases Veneetsias Itaalias.
Rotterdam on esimene Rotterdam-klassi, kuid kuues selle nimega laev. Laeva käitab laevakompanii Holland America Line. Aluse ristiema on Margriet, Madalmaade printsess.
2013. aastal sõitis Rotterdam Läänemerel ja reisid väljusid Rotterdamist. Laev sõidab Hollandi lipu all. Kodusadam on Rotterdam.
Soovitatav päevane kogus

Soovitatav päevane toitainete hulk (inglise RDA recommended daily allowance") on USA Teaduste Akadeemia teadlaste poolt USA ja Kanada elanikkonna tarbeks koostatud aruanded koos statistiliste standardnäitajate ja tabelitega inimeste vitamiinide ja teiste toitainete päevase vajaduse näitlikustamiseks."
RDA tabelites toodud standardnäitajaid eraldi seadusandlikku vormi ei oma aga neid kasutab FDA õiguslike standardite, mida tuntakse soovituslike päevakogustena e DRV-dena ("Daily Reference Values"), komplekteerimiseks. RDA on soovituslik ning peetakse sobilikuks keskmise, turvalise ja adekvaatse päevase toiduga saadavate vitamiinide koguste tarvis, mis sobib 97–98% näiliselt tervete meeste, naiste, tüdrukute, poiste ja muude vanuserühmade tarbeks, hoidmaks ära vitamiinipuudusest tingitud haiguslike seisundite tekkimist.
RDA-d kasutavad organisatsioonid FAO ja WHO 2001. aastast alates toitainete, vitamiinide, mikroelementide optimaalse päevase koguse soovitusena.
DRI-d(?) ja RDA-d(?).
1990. aastate lõpust hakati RDA-tabeleid asendama Teaduste Akadeemia Meditsiini Instituudi Toiduainete ja Toitumise Komitee ("Standing Committee on the Scientific Evaluation of Dietary Reference Intakes (DRI Comittee) of the Food and Nutrition Board") poolt toiduga saadavate ainete soovituslike koguste e DRI-dega ("Dietary Reference Intakes"), mis sarnaselt RDA-ga on tõenduspõhised soovituslikud toitumisjuhised USA ja Kanada elanikkonna eri vanuserühmade tarbeks. Esimene DRI aruanne avaldati 1997. aastal ja teine juba 1998. aastal.
DRI aruanded koosnevad kolme liiki soovitustest:
Velino jõgi

Velino (ladinakeelne nimi "Avens") on jõgi Kesk-Itaalias Lazio ja Umbria maakonnas. Velino on Tiberi lisajõe Nera vasakpoolne lisajõgi.
Velino läte asub Pozzoni mäe mäe nõlval, 1903 meetri kõrgusel mere­pinnast. Jõgi suubub Nerasse Marmore (Terni) lähistel, umbes 211 meetri kõrgusel merepinnast.
Velino keskmine vooluhulk on 60 m³/s, minimaalne vooluhulk on 40 ja maksimaalne 300 m³/s. 
Enne Nerasse suubumist moodustab üks osa Velino jõest umbes kilomeetri kaugusel Piediluco järvest loodes 165 m kogu­langusega Marmore joa, maailma suurima inimkätega rajatud joa.
Rietit ümbritseval paesel platool voolava jõe sängi moodustumine on paese aluspinna tõttu olnud raskendatud. Tervisele ohtlike (malaaria) soode tekkimise vältimiseks ja olemasolevate kuivendamiseks on sajandite kestel jõe vee juhtimiseks rajatud kanaleid. Esimese kanali ("Cavo Curiano") rajamise algatas aastal 271 e.m.a. kolmekordne Rooma konsul Manius Curius Dentatus.
Margaret Berger

Margaret Berger (sündinud 11. oktoobril 1985 Trondheimis) on Norra "electropop"-laulja.
2004. aastal tuli ta Briti talendisaate "Pop Idol" Norra versiooni teisel hooajal teisele kohale.
Tema debüütalbum "Chameleon" ilmus 2004. aastal.
Berger esindas Norrat 2013. aastal Eurovisioonil Malmös lauluga "I Feed You My Love". Laul saavutas finaalkontserdil 191 punktiga neljanda koha.
Berryessa järv

Berryessa järv on järv Ameerika Ühendriikides California osariigis Napa maakonnas.
Järve geograafilised koordinaadid on .
Berryessa on maakonna suurim järv. See on tehisjärv, mis moodustus Monticello paisu ehitamisel Berryessa orgu Putah Creekile. Enne jõe paisutamist hariti oru viljakatel muldadel põldu. Järve alla jäi ka kohalike elanike suurim linn Monticello. Paisu ehitamist alustati 1953. aastal. See valmis 1958. aastal ja järv täitus 1963. aastal.
Järv saab oma vee Putah Creeki 1490 km² suuruselt valglalt.
Järv on kagu-loodesuunas välja venitatud, selle suurim pikkus on 37 km, suurim laius 4,8 km ja rannajoone pikkus 266 km. Pindala maksimaalse veetaseme korral on 84 km². Suurim sügavus on 84 meetrit ja maksimaalne kubatuur 1976 km³. Järve pind asub 135 meetri kõrgusel merepinnast.
Paisu lähedal veehoidla kaguosas on 22-meetrise läbimõõduga liigveelase.
Suvel tõuseb järvevee temperatuur 24 kraadini ja seetõttu on järv populaarne veespordi harrastajate seas.
Elustik.
Berryessa järve ümbruses kasvavad muu hulgas Sargenti küpress, kalifornia lepp, tamm "Quercus durata", ogalatv "Navarretia jepsonii" ja Bridgesi suvitähik.
Järve kagurannikul võib eriti kevadise pesitsemise ja sügisese rände ajal kohata paljude linnuliikide esindajaid.
Kaguranniku rannaäärsetel künklikel rohumaadel kasvavad tammed ja kanarbikulised ning elutsevad teiste seas kotkad, värvulised, metskalkunid ja hirved. Kohata võib ka kanada laglet, pelikane, ameerika hallhaigrut, suurpütti, mõrsjaparti, lumehane ja jääkauri.
Järve idakalda ääres on 8,1 km² suurune kaitseala, kus elavad puumad, hirvlased "Odocoileus hemionus columbianus", lõgismaod, pesukarud, skunksid, kalakotkad ja kaljukotkad.
Berryessa järv on populaarne kalastuspaik. Järves elavad päikesekalalased "Pomoxis nigromaculatus", "Lepomis macrochirus" ja "Lepomis microlophus", meriforell, lõhilane "Oncorhynchus tshawytscha", ameerika paalia, nerka, vikerforell, väikesuu-forellahven, suursuu-forellahven, kanalisäga, sägaline "Ictalurus nebulosus", karpkala ja karplane "Ptychocheilus grandis".
Napa maakond

Napa maakond on maakond Ameerika Ühendriikides California osariigis.
Maakonna halduskeskus on Napa.
Maakonna pindala on 2041,6 km². Hinnanguline elanike arv 2011. aastal oli 138 088.
Napa maakond on tunnustatud veinitootmispiirkond. Napa orus paikneb palju viinamarjakasvatusi.
Maakonna suurim järv on Berryessa järv.
Alfred Molina

Alfred Molina (sünninimi Alfredo Molina; sündinud 24. mail 1953 Paddingtonis Londonis) on Suurbritannia näitleja.
Ta mängis seriaalis "Seaduse nimel" Ricardo Moralest ja seriaalis "Esmaspäeva hommikud" doktor Harding Hootenit. 
Filmis "Da Vinci kood" mängis ta piiskop Aringarosat. Ta on mänginud ka filmides "Võluri õpipoiss", "Haridus", "Indiana Jones kadunud laeka jälil" ja "Petturid".
Vancouver Canucks

Vancouver Canucks on Kanada jäähokiklubi, mis mängib NHL-i Läänekonverentsis Vaikse ookeani divisjonis.
Klubi kodulinn on Vancouver ja koduväljak Rogers Arena.
Klubi asutati 1945. aastal, NHL-is mängib alates 1970. aastast.
Klubi peatreener on Rick Tocchet.
Praegune koosseis.
"Seisuga 21. juuli 2023"
Dan Bogdanov

Dan Bogdanov (sündinud 28. veebruaril 1983 Pärnus) on eesti informaatikateadlane, Eesti Teaduste Akadeemia liige (alates 2022).
Ta on tehnoloogiafirma Cybernetica AS infoturbeinstituudi direktor (alates 2021) ning tema teadustöö keskendub turvalist andmetöötlust võimaldavate tehnoloogiate arendamisele.
Elulugu.
Esimene kokkupuude arvutitega oli Dan Bogdanovil 6-aastaselt ja veel kooliõpilasena lõi ta võrgupõhise arvutimängu "DarkSide Tetris: The Second Block".
Ta lõpetas 2001. aastal kuldmedaliga Pärnu Sütevaka Humanitaargümnaasium ja asus seejärel õppima Tartu Ülikooli, kus omandas 2005. aastal bakalaureusekraadi informaatikas ja 2007. aastal magistrikraadi samal erialal.
2007. aastal asus ta tööle ettevõttesse Cybernetica AS, kus sai oma juhtimise alla terve meeskonna ning tegeles Sharemind programmi arendamisega. Selle tarkvaralahenduse vastu näitas üles huvi ka DARPA, mis sõlmis 2011. aasta kevadel Cyberneticaga umbes 700 000 dollari suuruse lepingu.
Bogdanov kaitses 2013. aastal Tartu Ülikoolis väitekirja "Sharemind: programmable secure computations with practical applications" (Sharemind: programmeeritav turvaline arvutussüsteem praktiliste rakendustega). Tema doktoritöö juhendaja oli Sven Laur.
2022. aastal kandideeris ta koos Alvo Aabloo ja Maarja Grossberg-Kuusega Eesti Teaduste Akadeemia akadeemiku kohale arvuti- ja tehnikateaduste valdkonnas ning osutus valituks. Ta kuulub akadeemias informaatika ja tehnikateaduste osakonda ning on akadeemia küberturvalisuse komisjoni esimees.
Teadustöö.
Dan Bogdanovi teadustöö põhifookus on olnud arvutiteaduse meetoditega riikide ja ettevõtete andmetöötluse turvalisemaks muutmisel. Teadustöö eesmärk on edendada tulevikutehnoloogiate (nt tehisintellekt, personaalmeditsiin) kasutuselevõttu nii, et riigid või isikud ei kaotaks kontrolli tehnoloogia üle.
Tema eestvedamisel on ehitatud üles turvalise arvutamise tehnoloogiate teadussuund, jõutud Eesti (ja ümberkaudsete riikide) esimeste projektideni Ameerika Ühendriikide Kaitseministeeriumi teadusagentuuriga DARPA ning viidud mitmeid uusi tehnoloogiaid rakendusuuringute ja pilootkatsetusteni.
Harrastused.
Vabal ajal tegeleb Dan Bogdanov laua-, arvuti-, kaardi- ja pallimängudega. Ta on loonud arvutimänge, aidanud korraldada võrgupidusid Pärnus ja mujal ning turniire kogumiskaardimängus "".
Thomaí Apérgi

Thomaí Apérgi (kreeka keeles Θωμαή Απέργη; sündinud 23. detsembril 1988) on Kreeka laulja, kes esitab peamiselt džässi, souli ja tantsumuusikat.
Apergi alustas elukutselist muusikukarjääri 2012. aastal, kui plaadifirma Panik Records andis välja tema esimese singli "What's Your Name" ("Mia Vradia"). Ta osales ka saate "Su nägu kõlab tuttavalt" Kreeka versioonis. 2013. aastal võistles ta Eurovisiooni Kreeka eelvoorus "Eurosong 2013 – a MAD show" lauluga "One Last Kiss".
Peeter Sirge Fotokool

MTÜ Peeter Sirge Fotokool on 2011. aastal asutatud fotograafiaharidust andev huvikool 
Fotokooli direktor ja koolitaja on fotograaf Peeter Sirge.
Peeter Sirge

Peeter Sirge (sündinud 4. juunil 1960 Tallinnas) on eesti fotograaf ja fotograafia populariseerija.
Haridus.
Ta lõpetas 1979. aastal fotograafia erialal Tehnikakool nr 2 Tallinnas ja õppis 5 aastat Moskvas Üleliidulises Kinematograafia Instituudis mängufilmi operaatori erialal.
Töö ja tegevused.
Ta on töötanud Eesti Televisioonis teleoperaatori, fotograafi ja fotoreporterina. Ta on teinud kaastööd ajalehtedele ja ajakirjadele.
Aastal 2004 asutas fotograafiateenuseid osutava ettevõtte OÜ Artenexi ja aastal 2011 Peeter Sirge Fotokooli. Peab fotograafialoenguid.
Robilante

Robilante on vald Itaalias Piemonte maakonnas Cuneo provintsis.
Robilante kõrgus merepinnast on 686 meetrit. Asustus­tihedus on keskmiselt inimest ruutkilomeetri kohta.
Robilante piirneb järgmiste omavalitsusüksustega: Boves, Roaschia, Roccavione, Vernante.
Robilante halduspiirides asuvad järgmised asulad: Malandrè, Montasso, Tetto Chiappello, Tetto Pettavino.
Rocca Cigliè

Rocca Cigliè on vald Itaalias Piemonte maakonnas Cuneo provintsis.
Rocca Cigliè kõrgus merepinnast on 604 meetrit. Asustustihedus on keskmiselt inimest ruutkilomeetri kohta.
Rocca Cigliè piirneb järgmiste omavalitsusüksustega: Castellino Tanaro, Cigliè, Clavesana, Marsaglia, Niella Tanaro.
Roccaforte Mondovì

Roccaforte Mondovì on vald Itaalias Piemonte maakonnas Cuneo provintsis.
Roccaforte Mondovì kõrgus merepinnast on 574 meetrit. Asustustihedus on keskmiselt inimest ruutkilomeetri kohta.
Roccaforte Mondovì piirneb järgmiste omavalitsusüksustega: Briga Alta, Chiusa di Pesio, Frabosa Sottana, Magliano Alpi, Ormea, Pianfei, Villanova Mondovì.
Roccaforte Mondovì halduspiirides asuvad järgmised asulad: Annunziata, Baracco, Bertini, Dho, Lurisia, Norea, Prea, Rastello.
Rocchetta Belbo

Rocchetta Belbo on vald Itaalias Piemonte maakonnas Cuneo provintsis.
Rocchetta Belbo kõrgus merepinnast on 273 meetrit. Asustus­tihedus on keskmiselt inimest ruutkilomeetri kohta.
Rocchetta Belbo piirneb järgmiste omavalitsusüksustega: Castino, Cossano Belbo, Mango, Vesime.
Rodello

Rodello on vald Itaalias Piemonte maakonnas Cuneo provintsis.
Rodello kõrgus merepinnast on 537 meetrit. Asustustihedus on keskmiselt inimest ruutkilomeetri kohta.
Rodello piirneb järgmiste omavalitsusüksustega: Alba, Albaretto della Torre, Benevello, Diano d'Alba, Lequio Berria, Montelupo Albese, Sinio.
Sale delle Langhe

Sale delle Langhe on vald Itaalias Piemonte maakonnas Cuneo provintsis.
Sale delle Langhe kõrgus merepinnast on 480 meetrit. Asustus­tihedus on keskmiselt inimest ruutkilomeetri kohta.
Sale delle Langhe piirneb järgmiste omavalitsusüksustega: Camerana, Ceva, Montezemolo, Priero, Sale San Giovanni.
Sale delle Langhe halduspiirides asuvad järgmised asulad: Arbi.
Salmour

Salmour on vald Itaalias Piemonte maakonnas Cuneo provintsis.
Salmouri kõrgus merepinnast on 391 meetrit. Asustus­tihedus on keskmiselt inimest ruutkilomeetri kohta.
Salmour piirneb järgmiste omavalitsusüksustega: Bene Vagienna, Cervere, Cherasco, Fossano, Narzole.
Salmouri halduspiirides asuvad järgmised asulad: Sant'Antonino, Mellani, Valentino.
Sarki isandate loend

Sarki isandate loendis on toodud Kanalisaarte hulka kuuluvat Sarki saart kuni 2008. aastani, mil kaotati feodaalkord, valitsenud senjööride loend. Senjööri tiitel oli päritav. Inglismaa kuninganna loaga ka müüdav. Senjööril oli vetoõigus ning õigus nimetada ametisse enamik saare ametnikest.
Pärija on praeguse isanda vanim poeg Christopher Beaumont.
San Benedetto Belbo

San Benedetto Belbo on vald Itaalias Piemonte maakonnas Cuneo provintsis.
San Benedetto Belbo kõrgus merepinnast on 637 meetrit. Asustus­tihedus on keskmiselt inimest ruutkilomeetri kohta.
San Benedetto Belbo piirneb järgmiste omavalitsusüksustega: Bossolasco, Mombarcaro, Murazzano, Niella Belbo.
Santo Stefano Roero

Santo Stefano Roero on vald Itaalias Piemonte maakonnas Cuneo provintsis.
Santo Stefano Roero kõrgus merepinnast on 330 meetrit. Asustus­tihedus on keskmiselt inimest ruutkilomeetri kohta.
Santo Stefano Roero piirneb järgmiste omavalitsusüksustega: Canale, Montà, Monteu Roero, Pralormo.
Scarnafigi

Scarnafigi on vald Itaalias Piemonte maakonnas Cuneo provintsis.
Scarnafigi kõrgus merepinnast on 296 meetrit. Asustus­tihedus on keskmiselt inimest ruutkilomeetri kohta.
Scarnafigi piirneb järgmiste omavalitsusüksustega: Lagnasco, Monasterolo di Savigliano, Ruffia, Saluzzo, Savigliano, Torre San Giorgio, Villanova Solaro.
Serravalle Langhe

Serravalle Langhe on vald Itaalias Piemonte maakonnas Cuneo provintsis.
Serravalle Langhe kõrgus merepinnast on 762 meetrit. Asustus­tihedus on keskmiselt inimest ruutkilomeetri kohta.
Serravalle Langhe piirneb järgmiste omavalitsusüksustega: Bossolasco, Cerretto Langhe, Cissone, Feisoglio, Roddino.
Serravalle Langhe halduspiirides asuvad järgmised asulad: Villa.
Sinio

Sinio on vald Itaalias Piemonte maakonnas Cuneo provintsis. Sinio asub Langhes, 15 km kaugusel Albast.
Sinio kõrgus merepinnast on 357 meetrit. Asustus­tihedus on keskmiselt inimest ruutkilomeetri kohta.
Sinio piirneb järgmiste omavalitsusüksustega: Albaretto della Torre, Cerretto Langhe, Montelupo Albese, Roddino, Rodello, Serralunga d'Alba.
Somano

Somano on vald Itaalias Piemonte maakonnas Cuneo provintsis.
Somano kõrgus merepinnast on 516 meetrit. Asustus­tihedus on keskmiselt inimest ruutkilomeetri kohta.
Somano piirneb järgmiste omavalitsusüksustega: Bonvicino, Bossolasco, Dogliani.
Somano halduspiirides asuvad järgmised asulad: Albere, Altavilla, Costalunga, Curine, Fossati, Garombo, Manzoni, Ruatalunga, Sant'Antonio.
Torre Bormida

Torre Bormida on vald Itaalias Piemonte maakonnas Cuneo provintsis.
Torre Bormida kõrgus merepinnast on 391 meetrit. Asustus­tihedus on keskmiselt inimest ruutkilomeetri kohta.
Torre Bormida piirneb järgmiste omavalitsusüksustega: Bergolo, Bosia, Cortemilia, Cravanzana, Feisoglio, Levice.
Torre Mondovì

Torre Mondovì on vald Itaalias Piemonte maakonnas Cuneo provintsis.
Torre Mondovì kõrgus merepinnast on 460 meetrit. Asustus­tihedus on keskmiselt inimest ruutkilomeetri kohta.
Torre Mondovì piirneb järgmiste omavalitsusüksustega: Monasterolo Casotto, Montaldo di Mondovì, Pamparato, Roburent, San Michele Mondovì, Vicoforte.
Torre Mondovì halduspiirides asuvad järgmised asulad: Roatta.
Torre San Giorgio

Torre San Giorgio on vald Itaalias Piemonte maakonnas Cuneo provintsis.
Torre San Giorgio kõrgus merepinnast on 262 meetrit. Asustus­tihedus on keskmiselt inimest ruutkilomeetri kohta.
Torre San Giorgio piirneb järgmiste omavalitsusüksustega: Moretta, Saluzzo, Scarnafigi, Villanova Solaro.
Torresina

Torresina on vald Itaalias Piemonte maakonnas Cuneo provintsis.
Torresina kõrgus merepinnast on 704 meetrit. Asustustihedus on keskmiselt inimest ruutkilomeetri kohta.
Torresina piirneb järgmiste omavalitsusüksustega: Igliano, Murazzano, Paroldo, Roascio.
Trezzo Tinella

Trezzo Tinella on vald Itaalias Piemonte maakonnas Cuneo provintsis.
Trezzo Tinella kõrgus merepinnast on 341 meetrit. Asustus­tihedus on keskmiselt inimest ruutkilomeetri kohta.
Trezzo Tinella piirneb järgmiste omavalitsusüksustega: Alba, Borgomale, Castino, Mango, Neviglie, Treiso.
Klavdija Plotnikova

Klavdija Plotnikova (vene keeles Клавдия Захаровна Плотникова, ka Клавдия Захаровна Плотникова-Анджигатова; umbes 1895 – 20. september 1989) oli viimane kamassi keelt emakeelena kõneleja.
Tema isa oli venelane Zahhar Perov ja ema kamass Afanassija (ema neiupõlvenimi ei ole teada). Ta elas Abalakovo külas Sajanski rajoonis Krasnojarski krais. 
Ta tutvus 1914. aastal soome keeleteadlase Kai Donneriga. Järgmine kord kohtus ta keeleteadlaste ekspeditsiooniga (Aleksandr Matvejevi juhtimisel) aastal 1963. Ta ei olnud 20 aastat kamassi keelt kõnelnud, seetõttu oli tal algul raske. Aasta hiljem külastas Abalakovo küla (ja Klavdija Plotnikovat) ekspeditsioon Ago Künnapi juhtimisel. Samuti viibis ta aastal 1970 Tallinnas Rahvusvahelisel soome-ugri kongressil. Palve peale laulda rahvalaule palus ta luba laulda vaimulikke laule kamassi keeles (mida ta ise oli tõlkinud).
Ta esineb Lennart Meri 1970. aastal ilmunud dokumentaalfilmis "Veelinnurahvas".
Klavdija Plotnikova suri 20. septembril 1989. Tema surmapäeval, 20. septembril tähistatakse väljasurnud keelte päeva.
2014. aasta Eurovisiooni lauluvõistlus

2014. aasta Eurovisiooni lauluvõistlus oli 59. Eurovisiooni lauluvõistlus. See toimus 2014. aastal Taanis. 
Taani sai lauluvõistluse korraldamisõiguse tänu Emmelie de Foresti laulu "Only Teardrops" võidule Malmös toimunud 2013. aasta Eurovisiooni lauluvõistlusel. See oli kolmas kord, kui Taani lauluvõistlust korraldas, viimati toimus Eurovisiooni lauluvõistlus Taanis 2001. aastal. Lauluvõistluse poolfinaalid toimusid 6. ja 8. mail, finaal 10. mail 2014. Osales 37 riiki, seda oli kaks riiki vähem kui aasta varem. Osalejariikide arv oli väikseim alates 2004. aastast.
Võistluse võitis Austria lauluga "Rise Like a Phoenix", mis sai 290 punkti.
Korraldus.
Toimumiskoht.
Taani avalik-õiguslik ringhääling DR1 teatas 2. septembril 2013, et ürituse korraldajalinnaks on valitud Kopenhaagen. Teised kandidaatlinnad olid Herning, Horsens, Ålborg ja Fredericia. Võistlus toimus endises laevatehases B&amp;W Hallerne Refshaleøenil.
Ürituse kontseptsioon.
Ürituse hüüdlauseks oli "#JoinUs" (eesti keeles "#LiituMeiega").
Õhtujuhid.
59. Eurovisiooni lauluvõistluse õhtujuhid olid Lise Rønne, Nikolaj Koppel ja Pilou Asbæk. Esimest korda ürituse ajaloos koosnes saatejuhtide kolmik kahest mehest ja ühest naisest.
Osalejad.
37 riiki kinnitas oma osalust 2014. aasta Eurovisiooni lauluvõistlusel. Kaheksa riiki kinnitas, et nad ei tule Kopenhaagenisse; need olid Andorra, Bosnia ja Hertsegoviina, Tšehhi, Luksemburg, Monaco, Maroko, Slovakkia ja Türgi. Bulgaaria riiklik telekanal Bulgaaria Riiklik Televisioon (BNT), Horvaatia riiklik telekanal Hrvatska radiotelevizija (HRT), Küprose riiklik telekanal Küprose Ringhääling (CyBC) ja Serbia riiklik telekanal Radio-Televizija Srbije (RTS) teatasid eemaldumisest 2014. aasta Eurovisiooni lauluvõistlusest. Portugal naasis võistlusse pärast aastast eemalolekut 2013. aastal. Viimati 2011. aastal osalenud Poola naasis samuti.
Mitmendat korda osalevad esinejad.
Valentina Monetta esindas San Marinot kolmandat aastat järjest, olles varem esindanud kääbusriiki 2012. ja 2013. aastal. See tegi Monettast neljanda pealaulja, kes on osalenud Eurovisioonil kolmel järjestikusel aastal. Varem olid kolmel aastal järjest osalenud Lys Assia ja Corry Brokken, kes mõlemad osalesid 1956., 1957. ja 1958. aasta lauluvõistlusel, ning Udo Jürgens, kes osales 1964., 1965. ja 1966. aasta Eurovisiooni lauluvõistlusel. Duett Paula Seling ja Ovi oli esindanud Rumeeniat varem 2010. aasta Eurovisiooni lauluvõistlusel. Venemaad esindanud Tolmatševa õed olid varem osalenud ja võitnud 2006. aasta Laste Eurovisiooni lauluvõistluse. Makedoonia taustalaulja Tamara Todevska oli varem Makedooniat esindanud 2008. aasta Eurovisiooni lauluvõistlusel. Montenegro taustalaulja Martina Majerle oli varem esindanud Sloveeniat 2009. aastal.
Esimene poolfinaal.
Laul on inglise keeles; siiski on üks fraas läti keeles.
 Alguses plaanis Island (Pollapönk) laulda oma pala "Enga Fordoma" nii inglise kui ka islandi keeles, kuid laul muudeti täielikult ingliskeelseks.
Finaal.
Laul on prantsuskeelne; kuigi üks lause on inglise ja üks lause hispaania keeles.
Kedvesem

"Kedvesem" ("Minu kallim") on laul, millega 2013. aasta Eurovisiooni lauluvõistlusel esindas Ungarit sealne "indie"-poplaulja ByeAlex (kodanikunimega Alex Márta).
Esmakordselt avaldati "Kedvesem" ByeAlexi kanalil Youtube'is 14. novembril 2012. Juba 18. novembril ilmus see ka ametlikult müüki iTunesis.
2013. aasta Eurovisiooni Ungari eelvoorus "A Dal 2013" võitis laulu algne versioon, Eurovisioonile läks aga selle versioon pealkirjaga "Zoohacker Remix". Eurovisiooni lõppvoorus 18. mail 2013 Malmös sai laul 84 punkti ning jäi 10. kohale.
Laulu muusika kirjutasid Alex Márta ja Zoltán Palásti Kovács Zoohacker, sõnade autor on Alex Márta. Laulu algversiooni pikkus on 3 minutit 24 sekundit, "Zoohacker Remixi" pikkus aga 3 minutit 9 sekundit.
Dorians

Dorians on Armeenia rokkansambel, mille 2008. aasta juunis asutas Vahagn Gevorgjan, kes on ansambli produtsent.
2009. aasta veebruaris osales ansambel Eurovisiooni lauluvõistluse Armeenia eelvoorus ning sai sellega tuntuks. 2013. aastal esindas Dorians Armeeniat Eurovisiooni lauluvõistlusel Malmös lauluga "Lonely Planet". Finaalkontserdil saavutas see 41 punktiga 18. koha.
Anouk

Anouk Teeuwe (sündinud 8. aprillil 1975), esinejanimega Anouk, on Hollandi laulja, laulukirjutaja ja produtsent.
Anouk on Hollandi üks populaarsemaid rokklauljaid. Tema läbimurre toimus 1997. aastal singliga "Nobody's Wife". Sestpeale on Anouki singlid jõudnud korduvalt Hollandi ja Belgia edetabelitesse. Nende seas on "R U Kiddin' Me", "Michel", "Girl", "Lost", "One Word", "I Don't Wanna Hurt", "Modern World", "Three Days in a Row" ja "Woman".
2013. aasta Eurovisiooni lauluvõistlusel Malmös esindas Anouk Hollandit lauluga "Birds". Finaalkontserdil sai ta 114 punktiga üheksanda koha.
2017. aasta alguseks oli Anouk avaldanud üksteist stuudioplaati. 2016. aasta oktoobris ilmus tal plaat "Fake It Till We Die".
Kongeå

Kongeå on jõgi Taanis Jüüti poolsaarel. Ajaloos on jõge nimetatud ka nimedega "Skodborg" ja "Skotborg".
Aastatel 1864–1920 moodustas Kongeå jõgi Taani ja Saksamaa vahelise piiri osa.
Kongeå jõge on mainitud ka Põhjala saagas "Heimskringla".
Hans Büchi

Hans Büchi (perekonnanimi ka Buechi; 16. mail 1929 Schlatti vald Thurgau kanton – 27. august 2023) oli Šveitsi poksija.
Büchi oli kokku kuuekordne Šveitsi meister – I keskkaalus (kuni 71 kg) 1952. aastal ning II keskkaalus (kuni 75 kg) aastatel 1955, 1957–1958, 1962 ja 1964. 
Büchi osales I keskkaalus (kuni 71 kg) 1952. aasta Helsingi olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja ning II keskkaalus (kuni 75 kg) 1960. aasta Rooma olümpiamängude poksivõistlustel, kuid kaotas veerandfinaalis hilisemale pronksmedalivõitjale Ion Moneale (Rumeenia) ja jäi edasisest medaliheitlusest välja.
Trento kirikukogu

Trento kirikukogu (ladina keeles "Concilium Tridentinum") oli Rooma-Katoliku Kiriku kirikukogu, mille kutsus kokku paavst Paulus III.
Trento kirikukogu
Trento kirikukogu
Trento kirikukogu nõudmised kujutavale kunstile.
Trento kirikukogul väideti, et kujutav kunst on oluline katoliikliku sõnumi edastamisel. Ometi pidi kunst Trento kirikukogu määruste kohaselt vastama kindlatele nõuetele: 
Tuntumateks vastureformatsiooni ideedega seotud kunstnikeks on peetud näiteks Tiziani, Tintorettot, Federico Baroccit, El Grecot, Peter Paul Rubensit ja Rembrandti.
Trento kirikukogu nõudmised kirikumuusikale.
Katoliku kirik pidas kirikumuusika probleemide põhiliseks põhjustajaks mõningaid 15.–16. sajandi muusika kompositsioonitehnilisi lahendusi
Vastavalt sõnastati ka Trento kirikukogu nõudmised kirikumuusikale:
Kuigi Trento kirikukogul kaaluti ka polüfoonilise muusika kaotamist kirikust, see päris nii ei läinud. Trento kirikukogu ettekirjutused muusikale puudutavad eelkõige põhimõtteid, mitte otseselt muusikastiili.
Kuna leiti, et ka gregooriuse laul peaks vastama kirikumuusika muutunud väärtustele, siis lisaks kirikus kasutatavale kunstmuusikale alustati ka gregooriuse laulu muutmist. Gregoriuse koraali reform jõudis lõpule 1614. aastaks, kui anti välja uuendatud meloodiate täielik kogumik "Edicio Medicea". Uute meloodiate puhul:
Manica provints

Manica provints on 1. järgu haldusüksus Mosambiigis.
Provintsi pindala on 61 661 km² ja elanike arv 1 359 923 (2006). Provintsi halduskeskus on Chimoio.
Manica provintsist idas ja põhjas asub Sofala provints, kagus Inhambane provints, edelas Gaza provints ning läänes Zimbabwe.
Manica provints jaguneb üheksaks ringkonnaks:
Cezar Ouatu

Florin Cezar Ouatu (sündinud 18. veebruaril 1980 Ploieștiis) on Rumeenia ooperilaulja ja pianist.
Ta esindas Rumeeniat 2013. aasta Eurovisiooni lauluvõistlusel Malmös lauluga "It's My Life". Finaalkontserdil saavutas ta 65 punktiga 13. koha.
Gaasikromatograafia-massispektromeetria

Gaasikromatograafia-massispektromeetria (GC-MS) on analüüsitava proovi komponentide lahutamise ja identifitseerimise meetod, milleks kasutatakse gaasikromatograaf-massispektromeeter seadmete tandemühendust.
GC-MS on instrumentaalanalüüsi kombineeritud meetod, mille puhul proovi komponendid esmalt lahutatakse gaasikromatograafilises seadmes ja kolonni väljunud sisestatakse väga lühikeste intervallidega massispektromeetrisse. Selles komponente pommitatakse ioonkiirega, mille toimel ühend laguneb erineva massiga ioonideks, s.t ainele iseloomulikeks fragmentideks. Massispektri alusel saab komponendi struktuuri kindlaks teha.
GC-MS meetodit rakendatakse siis, kui teiste meetoditega on komponentide identifitseerimine raske. Tandemseade gaasikromatograaf-massispektromeeter väljastab iga kromatograafiliselt lahutunud komponendi massispektri ja segu spektrite järgi saab arvutada ka komponentide kvantitatiivseid suhteid, kui on teada puhaste komponentide spektrid.
Kahedimensionaalne kromatograafia

Kahemõõtmeline kromatograafia on analüüsitava proovi komponentide parema lahutamise eesmärgil kahes staadiumis eri tingimustel teostatav kromatograafiline protseduur.
Kahemõõtmeline (2D) lahutamine tähendab, et esimese lahutamise käigus saadud fraktsioonid suunatakse edasi teistsuguse mehhanismiga lahutamisele või lahutamisele teistsugustes tingimustes. 
Näiteid:
Võrdluseks: kahesuunaline geelelektroforees (2D-E või 2-DE) on enamasti proteiinide analüüsiks kasutatav tehnika, mis algab 1D-elektroforeesiga, mille järel molekulid lahutatakse mingi teise omaduse põhjal ristsuunas 90-kraadise nurga all. Nii saadakse kahemõõtmeline pilt.
Villanova Truschedu

Villanova Truschedu on vald Itaalias Sardiinia maakonnas Oristano provintsis.
Villanova Truschedu kõrgus merepinnast on 56 meetrit. Asustus­tihedus on keskmiselt inimest ruutkilomeetri kohta.
Villanova Truschedu piirneb järgmiste omavalitsusüksustega: Fordongianus, Ollastra, Paulilatino, Zerfaliu.
Nuraag

Nuraag (itaalia keeles ainsuses "nuraghe", mitmuses "nuraghi") on neoliitikumi ja pronksiaja megaliitiline tüvikoonusjas ehitis. Nuraage püstitati peamiselt Itaalias Sardiinias umbes aastatel 1800 kuni 1100 eKr.
1997. aastal kanti Barumini lähistel asuv mitmeosaline Su Nuraxi (sardi murdes 'nuraag') kompleks nuraagide silmapaistvaima näitena UNESCO maailmapärandi nimistusse.
Tõrva JK

Tõrva JK on Eesti jalgpalliklubi, mis peab kodumänge August Kitzbergi nimelise Gümnaasiumi staadionil. 
Mängijad.
Praegune koosseis.
"13. aprill 2018 seisuga."
Ivar Kallion

Ivar Kallion (30. oktoober 1931 Võru – 16. mai 2013) oli Eesti NSV riigi- ja parteitegelane ning tootmisjuht.
Ta lõpetas aastal 1950 Võru 1. Keskkooli ja aastal 1955 Tallinna Polütehnilise Instituudi insener-elektriku kvalifikatsiooniga.
Ta töötas aastal 1955 Eesti NSV Kohaliku-, Põlevkivi- ja Keemiatööstuse Ministeeriumi Kiviõli Põlevkivi- ja Keemiakombinaadi valveinsenerina. Aastatel 1955–1959 tegutses ta ELKNÜ Kiviõli rajoonikomitee I sekretärina, NLKP liige 1958. aastast. 
Aastatel 1959–1963 oli ta Tartu Kontrollaparatuuri Tehase direktor, aastatel 1963–1965 EKP Keskkomitee ja Eesti NSV Ministrite Nõukogu Partei- ja Riigikontrolli Komitee esimehe asetäitjana, aastatel 1965–1969 Eesti NSV Rahvakontrolli Komitee esimehe asetäitjana, aastatel 1969–1971 EKP Keskkomitee tööstuse- ja transpordi osakonna juhatajana. 
Aastatel 1971–1979 töötas ta Tallinna Töörahva Saadikute Nõukogu Täitevkomitee esimehena. Aastatel 1979–1982 oli ta ETKVLi Kaubandusliku Inventari Tehase direktor, aastatel 1982–1988 ETKVLi Tööstuskoondise juhataja, aastatel 1988–1990 ETKVLi Tööstusvalitsuse juhataja, aastatel 1990–1991 Eesti Inseneride Liidunõunik.
Ivar Kallion oli Eesti NSV Ülemnõukogu VIII, IX koosseisu saadik, EKP Keskkomitee liige.
Ivar Kallion suri 16. mail 2013 ja maeti 30. mail 2013 Metsakalmistule.
Isiklikku.
Ta on olnud kaks korda abielus. Esimesest abielust on tal kaks tütart. Tütar Karin on arhitektuuriajaloolane.
Tema hobideks oli huumori kollektsioneerimine (ta on välja andnud mitukümmend nalja- ja anekdoodikogumikku), muusika ja kalapüük.
Vito Perrelet

Vito Perrelet (sünnikoht on Genf; sünni- ja surmaaeg ning surmakoht on teadmata) oli Šveitsi poksija.
Perrelet oli Šveitsi meister keskkaalus (kuni 160 naela ehk 72,6 kg) 1925. aastal.
Perrelet sai keskkaalus (kuni 160 naela ehk 72,6 kg) 1. Euroopa meistrivõistlustel (Stockholm, 1925) 4. koha, kaotades poolfinaalis hilisemale hõbemedalivõitjale Hans Holdtile (Taani) ning 3. koha kohtumises Franz Krüppelile (Saksamaa).
Elmar Matt

Elmar Matt (6. mai 1932 Petserimaa – 17. märts 2013) oli eesti õpetaja, parteitöötaja ja riigiametnik.
Ta lõpetas aastal 1956 Tallinna Polütehnilise Instituudi keemia-mäeteaduskonna mäeosakonna.
Ta töötas aastatel 1956–1957 TPI-s vanemlaborandina. Aastatel 1957–1963 töötas ta õpetajana Tallinna 2. Keskkoolis ja õppealajuhatajana Tallinna 39. Keskkoolis. 1960. aastate teisel poolel töötas ta füüsikaõpetajana Tallinna 45. Keskkoolis.
Aastatel 1963–1975 töötas ta EKP Keskkomitee teadus- ja õppeasutuste instruktorina ja oli EKP Keskkomitee esimese sekretäri abi ning 1975–1977 oli EKP Tallinna Linnakomitee sekretär. Aastatel 1977–1980 oli ta EKP Keskkomitee üldosakonna juhataja ja 1980–1989 Eesti NSV Ministrite Nõukogu asjadevalitseja. Aastatel 1989–1992 oli Eesti NSV Ministrite Nõukogu alaline esindaja Moskvas. Hiljem töötas Eesti Panga sularahalabori juhatajana.
Ta oli 1960. aastast NLKP liige; ta on olnud EKP Keskkomitee liige ning Eesti NSV Ülemnõukogu X ja XI koosseisu saadik.
Elmar Matt suri 17. märtsil 2013 ja maeti 11. mail Rahumäe kalmistule.
Isiklikku.
Tema abikaasa Tiiu Matt oli pedagoog ja koolijuht. 
Elmar Mati vennapoeg on Aleksander Matt, 2004. aasta seisuga üks Venemaa suuremaid viinatootjaid.
Türi Kesklinna kalmistu

Türi Kesklinna kalmistu on kalmistu Järvamaal Türi linnas. Kalmistu asub Väike-Pärnu ja Lembitu tänava ristumiskoha lähedal.
Türi Kesklinna kalmistul asuvad mälestussambad:
Surnuaiale on maetud:
Albert Norak

Albert Norak (8. november 1928 Tallinn – 28. märts 2015 Tallinn) oli Eesti NSV rahandus- ja riigitegelane ning eesti ujuja. 
Ta oli Eesti NSV rahandusminister ja Tallinna Linna RSN Täitevkomitee esimees.
Hariduskäik.
Ta lõpetas aastal 1943 Tallinna 22. algkooli, aastal 1947 Tallinna Rahandustehnikumi ja aastal 1952 "cum laude" Tallinna Polütehnilise Instituudi majandusteaduskonna. 
Sportlaskarjäär.
Ta tegeles ujumisega aastast 1945 (Friedel Raudsepa, hiljem Kristjan Arusoo juhendamisel). Ta oli aastatel 1948–1953 selili- ja teateujumises 15-kordne Eesti meister (kuuludes samas ajavahemikus Eesti koondisse) ning oli aastal 1950 Nõukogude Liidu üliõpilaste meister 200 m seliliujumises. Tema nimel on 15 Eesti rekordiparandust (neist 8 teateujumises). 
Töökäik.
Ta töötas aastatel 1952–1959 Eesti NSV Rahandusministeeriumis ökonomistina, Põllumajanduse Finantseerimise Valitsuse juhataja asetäitjana-vanemökonomistina, Kontrolli- ja Revisjonivalitsuse juhatajana ja aastatel 1960–1961 ja 1963–1966 rahandusministri asetäitjana. Aastatel 1967–1979 oli ta Eesti NSV rahandusminister. 
Aastatel 1979–1985 oli ta Tallinna Linna RSN Täitevkomitee esimees. Albert Noraku ajal toimusid Tallinnas 1980. aasta suveolümpiamängude purjeregatt ja avati Tallinnas V. I. Lenini nimeline Tallinna Kultuuri- ja Spordipalee.
Aastatel 1985–1991 oli ta Eesti NSV Ministrite Nõukogu Asjadevalitsuses looduskaitse osakonna juhataja ja ökonoomika osakonna juhataja.
Tegevus Nõukogude organites ja kommunistlikus parteis.
Aastal 1956 astus ta NLKP-sse. 1963. aastal lõpetas ta NLKP Kõrgema Parteikooli. Aastatel 1964–1971 oli ta EKP revisjonikomisjoni liige, 1971-1986 EKP Keskkomitee liige.
Albert Norak oli Eesti NSV Ülemnõukogu VII, VIII, IX koosseisu saadik.
Ühiskondlik tegevus.
Ta kuulus aastatel 1959–1963 Ujumisföderatsiooni presiidiumi ja aastatel 1949–1952 Kalevi ujumissektsiooni juhatusse. Ta oli ka Eesti Looduskaitse Seltsis nii juhatuse kui ka revisjonikomisjoni liige. Aastast 1991 oli ta Eesti Suurperede Abistamise Seltsi esimees. Aastatel 1965–1996 oli ta Eesti-Poola Ühingu esimees.
Isiklikku.
Ta oli kaks korda abielus. Esimesest abielust Ella Norakuga (1931–1982) oli tal kolm tütart ja poeg. Poeg Andrus (1958–2011) oli vaimulik.
Elu viimastel aastatel põdes ta Parkinsoni tõbe, Albert Norak suri 29. märtsil 2015.